Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: a 47/2000. (XII. 18.) PM rendelethez
Paragraph Index: 499

c) a vámáru/áru tarifális és kereskedelmi megnevezését úgy, hogy ennek alapján ellenőrizhető legyen a tarifális besorolás. Az árumegnevezést típusszám, gyűjtőnév, fantázianév és ehhez hasonló nem helyettesítheti. A vámáru/áru azonosítása érdekében azonban a tarifális megnevezés mellett fel kell tüntetni a gyári számot és egyéb jellemzőket. Ha az adatok feljegyzésére a rovat nem elegendő, akkor a EV-hoz csatolt Konszignáción kell feltüntetni és a rovatba KSZ (Konszignáció szerint) jelzést alkalmazni. A rovat jobb alsó sarkában — fekete vonallal megszerkesztve — 5, egymás fölött elhelyezkedő kétrovatos adatmező található. Az első adatmezőbe a környezetvédelmi termékdíj (KVD) kódját, a másodikba a termékdíj alapját kell feltüntetni. Az üzemanyagok környezetvédelmi termékdíj kódját és a termékdíj alapját feltüntetni nem szabad, mivel az üzemanyagok tekintetében a környezetvédelmi termékdíj a jövedéki adó részét képezi.”

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes